|  |
| --- |
| http://192.168.0.151/images/DocFlow/Emblem.jpg **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՊԱՆ ՀԱՄԱՅՆՔԻ ՂԵԿԱՎԱՐ գիծ**  Հայաստանի Հանրապետության Սյունիքի մարզի Կապան համայնք  ՀՀ, Սյունիքի մարզ, ք. Կապան, +374- 060720072, kapanmayor@gmail.com |

**Ո Ր Ո Շ ՈՒ Մ**

27 սեպտեմբերի 2023 թվականի   N 1398 - Ա

**ՀԱՄԱՅՆՔԻ ԿԱՊԱՆ ՔԱՂԱՔԻ ԼԵՌՆԱԳՈՐԾՆԵՐԻ ՓՈՂՈՑԻ 4-ՐԴ ՆՐԲԱՆՑՔՈՒՄ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԱՐԱՐԱՏ ՅՈՒՐԻԿԻ ԳՐԻԳՈՐՅԱՆԻՆ ՊԱՏԿԱՆՈՂ ԳՈՒՅՔԻՆ ՀԱՍՑԵ ՏԱԼՈՒ, 0.044 ՀԱ ՀՈՂԱՄԱՍՈՒՄ ԱՌԿԱ ՇԻՆՈՒԹՅԱՆ ԳՈՐԾԱՌՆԱԿԱՆ ՆՇԱՆԱԿՈՒԹՅՈՒՆԸ ՓՈԽԵԼՈՒ, ԻՆՔՆԱԿԱՄ ԲԱՑՎԱԾՔԸ, ԻՆՔՆԱԿԱՄ ԿԱՌՈՒՑԱԾ ՇԻՆՈՒԹՅՈՒՆՆԵՐԸ ՕՐԻՆԱԿԱՆԱՑՆԵԼՈՒ, ՀՈՂԱՄԱՍԻ ԳՈՐԾԱՌՆԱԿԱՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ԵՎ ՀԱՍՑԵ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» ՀՀ օրենքի 35-րդ հոդվածի 1-ին մասի 22-րդ, 24-րդ կետերով, համաձայն 2021 թվականի դեկտեմբերի 16-ին ընդունված «Հայաստանի Հանրապետության քաղաքացիական օրենսգրքում լրացումներ և փոփոխություններ կատարելու մասին» ՀՕ-397-Ն օրենքի 2-րդ հոդվածի 2-րդ մասով և մինչև վերջինիս ուժի մեջ մտնելը գործող Քաղաքացիական օրենսգրքի 188-րդ հոդվածի 5-րդ մասով, 2019 թվականի նոյեմբերի 19-ի «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» թիվ ՀՕ-225-Ն օրենքի, 2006 թվականի մայիսի 18-ի «Ինքնակամ կառույցների օրինականացման և տնօրինման կարգը հաստատելու մասին» թիվ 912-Ն, Հայաստանի Հանրապետության կառավարության 2005 թվականի դեկտեմբերի 29-ի «Անշարժ գույքի` ըստ դրա գտնվելու վայրի հասցեավորման, ինչպես նաև անշարժ գույքի հասցեների ռեեստրի ստեղծման և վարման կարգը սահմանելու մասին» թիվ 2387-Ն, Հայաստանի Հանրապետության կառավարության 2002 թվականի փետրվարի 2-ի Հայաստանի Հանրապետությունում շենքերի, շինությունների կամ դրանց մի հատվածի գործառնական նշանակությունը փոփոխելու կարգը հաստատելու մասին թիվ 88, ՀՀ կառավարության 2011 թվականի դեկտեմբերի 29-ի թիվ 1920-Ն որոշումների, հիմք ընդունելով «ԶԵՓՅՈՒՌ ԱՐՏ» ՍՊ ընկերության 05.05.2023թ. եզրակացությունը, որակավորում ունեցող անձի կողմից տրված հաշվառման (չափագրման) տվյալների մուտքագրման տեղեկանքը /ծածկագիր` 2023WMCTNJ/ և հաշվի առնելով Արարատ Գրիգորյանի դիմումը ***ո ր ո շ ու մ ե մ***

1. Փոփոխել Արարատ Յուրիկի Գրիգորյանին սեփականության իրավունքով պատկանող համայնքի Կապան քաղաքի Լեռնագործների փողոցի 4-րդ նրբանցքում գտնվող ավտոտնակի գործառնական նշանակությունը` հասարակական գործառնական նշանակության, որպես ավտոտտեխսպասարման կետ օգտագործելու նպատակով` առանց նախագծման թույլտվություն (ճարտարապետահատակագծային առաջադրանք) տրամադրելու:

2.Սեփականության իրավունքով Արարատ Յուրիկի Գրիգորյանին պատկանող համայնքի Կապան քաղաքի Լեռնագործների փողոցի 4-րդ նրբանցքում գտնվող գույքին տրամադրել հասցե՝ Սյունիքի մարզ, Կապան համայնք, ք․Կապան, Լեռնագործների փողոց, 4-րդ նրբանցք, թիվ 1/35։

3. Համայնքի Կապան քաղաքի Լեռնագործների փողոց, 4-րդ նրբանցք, թիվ 1/35 հասցեում սեփականության իրավունքով Արարատ Յուրիկի Գրիգորյանին պատկանող բնակավայրերի նշանակության 0.044 հա այլ հողամասի գործառնական նշանակությունը փոփոխել հասարակական կառուցապատման հողերի:

4. Անշարժ գույքի սեփականության /օգտագործման/ իրավունքի գրանցման թիվ 586500 վկայականի համաձայն Կապան քաղաքի Լեռնագործների փողոց, 4-րդ նրբանցք, թիվ 1/35 հասցեում Արարատ Յուրիկի Գրիգորյանին պատկանող 0.044 հա մակերեսով հողամասում 1 հատ բացվածքը, 131.1 քառ.մ արտաքին /117.6 քառ․մ ներքին/ մակերեսով ավտոտեխսպասարկման կետը, որի պահպանումը չի խախտում այլ անձանց իրավունքները և օրենքով պահպանվող շահերը և վտանգ չեն սպառնում քաղաքացիների կյանքին և առողջությանը, կառուցված չեն ինժեներատրանսպորտային օբյեկտների օտարման կամ անվտանգության գոտիներում, չեն առաջացնում հարկադիր սերվիտուտ պահանջելու իրավունք, ճանաչել օրինական և թույլատրել գրանցելու որպես Արարատ Յուրիկի Գրիգորյանի սեփականություն:

5.Պարտավորեցնել Արարատ Յուրիկի Գրիգորյանին օրինականացման համար տեղական բյուջե վճարել 382850 (երեք հարյուր ութսուներկու հազար ութ հարյուր հիսուն, /1x10000=10000.0 դրամ բացվածքի համար, 131.1x20000x0.1422=372850 դրամ ավտոտեխսպասարկման կետի համար) ՀՀ դրամ:

Որոշման ընդունման օրվանից օրինականացման համար սահմանված վճարների` 60-օրյա ժամկետում չվճարման դեպքում որոշումը համարվում է ուժը կորցրած:

**ՀԱՄԱՅՆՔԻ ՂԵԿԱՎԱՐ               ԳԵՎՈՐԳ ՓԱՐՍՅԱՆ**

  2023թ.սեպտեմբերի 27

ք. Կապան